
Izvještaj o izvršenju financijskog plana Doma za odrasle osobe Blato za razdoblje od 01. siječnja do 30. lipnja 2026. godine

Razdjel/Glava: 08660
RKP: 7569
Šifra djelatnosti: 85310/8730
Matični broj: 3081192
OIB: 99467043079
Žiroračun: HR7123900011100024668

Sadržaj, obveza, rokovi sastavljanja, donošenja i podnošenja izvještaja nadležnim tijelima i obveza objave Izvještaja o izvršenju financijskog plana propisani su odredbama Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, broj 85/23.)

I. OPĆI DIO – OBRAZLOŽENJE

Sažetak računa prihoda i rashoda i računa financiranja
Prema navedenoj tablici vidljiv je izvorni plan koji je donesen u 2025. godini za 2026. godinu, dok rebalansa nije bilo. Izvorni plan prihoda i rashoda poslovanja iznosi 1.351.015,00 EUR. U prvom polugodištu 2026. godine ostvareni su prihodi u iznosu od 727.791,12 EUR, dok su rashodi ostvareni u iznosu od 739.708,04 EUR, od čega rashodi za nabavu nefinancijske imovine iznose 1.672,46 EUR. Ukupna razlika prihoda i rashoda iznosi -11.916,92 EUR, što predstavlja 172,56 % manjka u odnosu na isto razdoblje 2025. godine. U odnosu na prethodnu godinu, prihodi su povećani za 22,47 %, dok su rashodi povećani za 23,04 %. Financijski plan ostvaren je s 53,87 % na strani prihoda, odnosno 54,75 % na strani rashoda.
Račun financiranja – izvještaj računa financiranja prema ekonomskoj kvalifikaciji

Prema navedenoj tablici izvršenja plana vidljivo je da su se prihodi povećali zbog financiranja prihoda iz proračuna za financiranje redovne djelatnosti korisnika proračuna. 
Odlukom Ministarstva o povećanju plaće kroz 2026. godinu za rezultiralo je povećanje sredstava na kontima 311 Plaće.

3113 Rashodi za prekovremeni rad djelatnika ostvareni su iznad planiranog iznosa zbog povećanog opsega posla i potrebe osiguravanja kontinuiteta skrbi za korisnike. Prekovremeni rad bio je nužan prvenstveno za djelatnike Odjela brige o zdravlju i njege korisnika, zbog nedostatka medicinskih sestara, unatoč stalnom provođenju natječaja za popunjavanje kadra. Isplate prekovremenog rada izvršavale su se uz plaću i prethodnu suglasnost Ministarstva, u skladu s propisanim procedurama i odobrenim sredstvima.

3225 Sitni inventar i auto gume izvršeni su s 84,74 % u odnosu na planirana sredstva, budući da su tijekom izvještajnog razdoblja nabavljene nove auto gume za službeno vozilo koje se koristi za prijevoz korisnika te posteljina, plahte, jastučnice, ručnici i deke za potrebe korisnika Doma. 
3237 Intelektualne i osobne usluge izvršene su s 83,33 % u odnosu na planirana sredstva zbog troškova izrade pravilnika zaštite od požara, pravilnika zaštite na radu, programa osposobljavanja radnika te izrade procjene rizika. 
3239 Ostale usluge izvršene su s 81,23 % u odnosu na planirana sredstva, prvenstveno zbog uređenja prostora postavljanjem prozorskih folija na istočnoj strani Doma radi zaštite od sunčevog zračenja i smanjenja zagrijavanja prostorija. Budući da zbog načina otvaranja prozora nije moguće postaviti zavjese kao odgovarajuću zaštitu od sunca, navedena mjera predstavlja funkcionalno i dugoročno rješenje za poboljšanje uvjeta boravka korisnika.
Do povećanja pojedinih materijalnih rashoda došlo je zbog rasta cijene lož ulja, nabave novih plahti i ručnika radi obnove dotrajalog sitnog inventara, izvanrednog popravka perilice te provođenja preventivnih zdravstvenih pregleda zaposlenika, pri čemu su računi za navedene preglede zaprimljeni u prvom tromjesečju izvještajne godine.
Tijekom izvještajnog razdoblja evidentirane su i određene promjene u ostalim rashodima. Smanjenje troškova HRT pristojbe posljedica je promjene načina obračuna, dok je temeljem Rješenja Općine Blato nastala obveza plaćanja komunalne naknade za poslovne prostore koja nije bila planirana Financijskim planom za 2026. godinu.
Sva ostala konta su u indeksu od 45-50% iskoristivosti plana na polugodišnjoj razini.

Rashodi za nabavu nefinancijske imovine uključuje sitne nabavke kao što su uredska oprema, komunikacijska oprema te oprema za organizirano stanovanje koja se je plaćala iz izvora 31, 52, 61 a sve u svrhu poboljšanja življenja korisnika. 
Sredstvima donacija fizičkih osoba nabavljena je oprema za potrebe korisnika i redovnog rada Doma, i to: novi krevet za ambulantu radi zamjene dotrajalog postojećeg kreveta, novi krevet za organizirano stanovanje, stolica za radnog terapeuta, stol za izložbe radova korisnika te televizor za korisnike u dnevnom boravku.



Izvještaj o prihodima i rashodima prema izvorima financiranja

Dom se financira iz 5 (pet) izvora a to su:  
a) 11 Proračunski izvori
b) 31 Vlastiti prihodi (najam kafe aparata, godišnji najam iznosi 40,00 EUR)
c) 43 Ostali prihodi za posebne namjene;
d) 52 Ostale pomoći i donacije (sredstva koje općina Blato osigurava na godišnjoj razini za financiranje troškova organiziranog stanovanja u iznosu od 2.400,00 EUR/godišnje te sredstva od županije dubrovačko neretvanske za korisnike u iznosu od 2.000,00 EUR/godišnje); 
e) 61 Donacije od fizičkih osoba

Ukupni prihodi ustanove u prvom polugodištu 2026. godine ostvareni su u iznosu od 727.791,12 EUR, dok su ukupni rashodi ostvareni u iznosu od 739.708,04 EUR. Rashodi su najvećim dijelom financirani iz proračunskih prihoda (izvor 11) koji iznose 629.157,72 EUR, odnosno 85,06 % ukupnih rashoda. Slijede prihodi za posebne namjene (izvor 43) u iznosu od 106.986,70 EUR, odnosno 14,46 %, dok se manji dio odnosi na ostale pomoći (izvor 52) u iznosu od 1.987,68 EUR (0,27 %) i donacije (izvor 61) u iznosu od 1.562,46 EUR (0,21 %). Vlastiti prihodi (izvor 31) sudjeluju s 13,48 EUR, odnosno 0,00 % ukupnih rashoda te imaju zanemariv udio u financiranju poslovanja ustanove.

Izvještaj o rashodima prema funkcijskoj kvalifikaciji

Svi rashodi ustanove izvršeni su u okviru funkcijske klasifikacije 1012 – Invaliditet. U prvom polugodištu 2026. godine ukupni rashodi iznose 739.708,04 EUR, uključujući i rashode za nabavu nefinancijske imovine u iznosu od 1.672,46 EUR. U odnosu na isto razdoblje prethodne godine, ukupni rashodi povećani su za 23,04 %, što je prvenstveno rezultat povećanja rashoda za zaposlene te materijalnih rashoda.

Izvještaj računa financiranja prema izvorima financiranja i ekonomskoj kvalifikaciji
U računu financiranja iskazuju se primici od financijske imovine i zaduživanja te izdaci za financijsku imovinu prema izvorima financiranja i ekonomskoj kvalifikaciji. U ovom izvještaju nije bio primitaka ni izdataka ni prema ekonomskoj kvalifikaciji ni prema izvorima financiranja (saldo 0) što znači da Dom za odrasle osobe nema primitke od financijske imovine i zaduživanja te izdatke za financijsku imovinu i otplatu zajmova.


II. POSEBNI DIO – OBRAZLOŽENJE

Izvještaj prema programskoj kvalifikaciji

U ovoj tablici naveden je izvještaj po izvorima financiranja, ekonomskoj kvalifikaciji, programima i aktivnostima. U izvještaju su prikazana konta na trećoj razini te pregled po svim navedenim klasifikacijama. Također, prikazan je plan koji je donesen u 2025. za 2026. godinu. Rebalansa nije bilo.


Aktivnosti koje su se provodile kroz prvo polugodište 2026. godine su:

1. A 734193 – SKRB O OSOBAMA SA MENTALNIM OSTEĆENJEM unutar kojeg se prati izvor financiranja 11 i 43.
2. A 791010 – SKRB O OSOBAMA SA MENTALNIM OŠTEĆENJIMA unutar kojeg se prate izvori financiranja 52, 61 i 31.

POSEBNI IZVJEŠTAJI


Pregled zaduživanja po dugoročnim kreditima i zajmovima koje su ugovorili ili preuzeli proračunski korisnici državnog proračuna po vrsti instrumenta, valutnoj, kamatnoj i ročnoj strukturi te stanje dugoročnih kredita i zajmova koje su ugovorili proračunski korisnici državnog proračuna na početku i na kraju proračunske godine kao i iznose otplata navedenih obveza raspoređene prema dospijeću u narednim godinama za Dom za odrasle osobe iznosi 0 (nula) Eura.

Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova Dom za odrasle osobe Blato nema sudskih sporova ni potencijalnih obveza po osnovi sudskih sporova.

 
U Blatu, 24. srpnja 2026. godine

Sastavila:								Zakonski predstavnik:
Voditeljica računovodstva:						Ravnateljica:
Anita Staničić, mag.oec.						Nikolina Maleš, prof.

